
بسم الله الرحمن الرحيم 


KUUKARIBISHA MWEZI WA RAMADHAN 
LH 


Ummah wote wa Kiislam katika siku chache zijazo watampokea mgeni 
mtukufu na ujumbe wa heshima; nyoyo zinajifakharisha naye kwenye ujio wake 
na nafsi zinasubiria kuwasili kwake, kwani huyo ni mpendwa wa nyoyo za 
Waumini, mtukufu kwa nafsi zao, wanapeana bishara nzuri kwa kuja kwake na 
wanapongezana baadhi yao kwa wao kwa kufika kwake. 


Kila mmoja wao anatarajia kufika huyu mgeni na kupata kheri na Baraka 
zilizomo ndani yake. 


Tanabahi! 

Huo ni mwezi wa Ramadhaan uliobarikiwa, mwezi wa kheri na baraka, mwezi 
wa utii na kujikurubisha, mwezi wa Swawm na Qiyaam (kuswali usiku), 
kusoma Our-aan. 


Ni mwezi wa kumdhukuru Allaah (Subhaanahu wa Ta'aalaa) na kuomba 
maghfira na kuomba du'aa na kuomba kuokoka. 


Ni mwezi wa ukarimu na wema na juhudi na mwezi wa kutunuku na kufanya 
ihsani. Mwezi uliojaa kheri na kila aina za baraka na faida kubwa. Huo ndio 
mwezi wenu wa Ramadhaan ambao Allaah (Subhaanahu wa Ta'aalaa) 
Ameufanya mahususi kwa mambo matukufu, mwezi ambao unatofautiana na 
miezi mingine. 

Mtume (Swalla Allaah 'alayhi wa aalihi wa sallam) alikuwa anawabashiria 
Maswahaba wake kwa kuja mwezi wa Ramadhaan na akiwabainishia mambo 
yake mahususi na fadhila zake na akiwahimiza juu ya kujipinda na kujitahidi 
ndani yake kumtii Allaah (Subhaanahu wa Ta'aalaa) na kujikurubisha kwake 
Allaah (Subhaanahu wa Ta'aalaa) kwa mambo Anayoyaridhia. 


Imethibitika katika Musnad wa Imaam Ahmad kwa isnadi nzuri toka kwa Anas 
bin Malik (Radhiya Allaahu 'anhu) amesema; Mtume (Swalla Allaahu 'alayhi 
wa aalihi wa sallam) amesema: 


ia‏ رمضان قد جاءكم فيه تفتح أبواب الجنة وتغلّق أبواب النار وتصفد الشياطين 

Mwezi huu wa Ramadhaa umekufikieni, milango ya Pepo humo hufunguliwa 
na milango ya Moto hufungwa na mashaytwaan hufungwa minyororo. 


Na imethibiti katika Sunan at-Tirmidhiy na wengine kutoka kwa Mtume (Swalla 
Allaahu 'alayhi wa aalihi wa sallam) kuwa amesema: 


SA‏ وَعْلَقَتْ أَبْوَابُ gel lb NN‏ مِنْهَا بَابْ 
Gast‏ أَبْوَابُ Gii ŞİR dig‏ مِنها بَابٌ ets al ¿als‏ الْخَيْرٍ Osh‏ وَيَا Gel‏ الشرّ ¿ño diy peel‏ 
مِنْ Ól‏ وَذَلكَ ALY OS‏ 


Inapofika usiku wa mwanzo wa mwezi wa Ramadhaan, mashaytwaan na 
majini waovu hufungwa minyororo, milango ya Moto hufungwa hakuna hata 
mlango mmoja unaofunguliwa, na Milango ya Pepo hufunguliwa hakuna hata 
mlango mmoja unaofungwa, na mwenye kunadi anaita: 


“Ee mtafuta kheri! Njoo mbele (uwe tayari kutenda)! Na ee mtafuta shari! Zula! 
Na Allaah (Subhaanahu wa Ta'aalaa) Huacha huru watu wengi. 


Na hivyo ni kila usiku (wa Ramadhaan). 


Hadiyth hizi zinaonyesha fadhila za mwezi huu na ukubwa wa shani yake. Na 
utukufu wa daraja yake mbele ya Allaah (Subhaanahu wa Ta'aalaa). 


Kwa hiyo wajibu kufurahia upeo wa furaha yetu kwa kuja mwezi huu kwa 
sababu ya kheri zake nyingi. 


Allaah (Subhaanahu wa Ta'aalaa) Anasema: 
- 3 o. 4g wor و‎ e Ye 2 : 6 eo 2 a o. % 04% 
(SA) يَجْمَعْونَ‎ Lae خَيْرٌ‎ ŞA قل بفضل الله وَبِرَحْمَتِه فبذلك فليفرَځوا‎ 


Sema: “K wa fadhıla za Allaah na kwa Rahmah Yake bası kwa hayo 
wafurah1.” Hayo ni kheri kuliko wanayoyakusanya. (Yuwnus: 58) 


Tuelewe heshima yake, na tuchunge utukufu wake, na kusimamia uzuri wa 
ujumbe na ugeni wake.K wa hakika kufurahia ujumbe wa mwezi huu na kujua 
fadhila zake ni katika mambo matukufu yalioainishwa ndani yake. 


Watu wengi hawapotezi utiifu ndani ya mwezi huu mtukufu na kuelekea kwa 
Allaah (Subhaanahu wa Ta'aalaa) isipokuwa ambaye asiyejua thamani na hadhi 
yake. 


Vinginevyo, lau Muislamu angejua mwezi huu kikweli kweli angejiandaa 
kwa ajili yake maandalizi mazuri, na angetoa mwisho wa juhudi yake katika 
kumtii Allaah (Subhaanahu wa Ta'aalaa) na kusimama kwa ‘ibaada yake juu ya 
njia ambayo Allaah (Subhaanahu wa Ta'aalaa) Anairidhia. 

Swali ambalo anaiulizıa nafsi yake mtu katika siku hizi ni: 
Vipi nitaupokea mwezi huu mtukufu? 


Vipi nitajiandaa kwa ajili yake msimu huu mtukufu?”. 
Vipi basi tutajiandaa kwa mwezi huu uliobarikiwa? 


Kuupokea mwezi huu sio kwa kubadilisha maeneo kwa mawaridi na maua, 
wala kwa nashiyd na kughani mashairi, wala kwa kuandaa michezo, wala kwa 
kukusanya aina za vyakula na vinywaji, kwani kujiandaa kwa mwezi huu ni 
kujiandaa kwa utiifu na ‘ibaada na kuelekea kikweli kwa Allaah (Subhaanahu 
wa Ta'aalaa), na toba ya kweli kwa dhambi zote na makosa. 


Hakika msimu wa Ramadhaan ni fursa ya kuelekea kwa Allaah (Subhaanahu wa 
Ta'aalaa) na kutubia madhambi, kwani mwenye kuangalia hali yake na mwezi 
huu, kila mmoja wetu atajua kuwa kasoro zake ni kubwa kwa kauli ya Mtume 
(Swalla Allaahu 'alayhi wa aalihi wa sallam): 


US‏ بَنِي أدَمَ خَطاءٌ وَخَيْرُ الحَطائينَ التو ابُونَ 


Kila binaadamu ni mkosa, lakini wakosa bora kabisa ni wenye kutubia. 


Kwa hiyo dhambi ni nyingi, na upungufu upo, na mbele yetu kuna msimu 
mtukufu kwa ajili ya kutubia kwa Allaah (Subhaanahu wa Ta'aalaa). 


Nafsı zisiposhughulika kwa toba na kujuta kwa Allaah (Subhaanahu wa 
Ta'aalaa) kutokana na kufanya dhambi, basi lini zitashughulikia hayo? 


Imeswihi katika Hadiyth kutoka kwa Mtume (Swalla Allaahu 'alayhi wa aalihi 
wa Sallam) 


Ya) Cail ge 5‏ دَخَلَ ae‏ رَمَضَانُ $ all‏ قَبْلَ )5 يُعْفَرَ لَهُ رواه الترمذي وأحمد 


Amekhasirika mtu ambaye Ramadhaan imemfikia kisha ikaondoka kabla ya 
kughufuriwa At-Tirmidhiy na Ahmad. 


Hivyo ni kwa sababu ni musimu mkubwa wa kutubia; nyoyo hutingisika 
kwa ajili ya kutubia kwa Allaah (Subhaanahu wa Ta'aalaa) na kurudia Kwake na 
kuelekea katika utiifu wa Allaah (Subhaanahu wa Ta'aalaa). 


Miongoni mwa ya kupokelea mwezi huu mtukufu ni du'aa ya kweli na 
mafungamano mazuri kwa Allaah (Subhaanahu wa Ta'aalaa) na kuelekea kwa 
ukamilifu Kwake Yeye Subhaanahu wa Ta'aalaa Amsaidie mja katika utiifu wa 
Allaah (Subhaanahu wa Ta'aalaa) katika mwezi huu wenye fadhila, kwani mja 
hana uwezo wa kusimama kwa utifu na kuhakikisha “ibaada na kuifanya kwa 
ukamilifu wake isipokuwa Allaah (Subhaanahu wa Ta'aalaa) Atakapomsaidia 


Y y Único Y y A La dl YS‏ صلينا 

Lau kama si Allaah Tusingeongoka wala tusingelifunga Swawm wala 
tusingeliswali. 
Al-Bukhaariy 5/430 


Kwa ajili hii, ni wajibu kwa Waumini kuelekea kwa Allaah (Subhaanahu wa 
Ta'aalaa) wakimuomba na kumtarajia msaada Wake kwa kuwarahisishia 
Swawm ya Ramadhaan, na kuwasaidia kuusimamia na kuwaandikia kheri na 
baraka ndani yake na kuwafanya ni walio huru na moto; hakuna uwezo wala 
nguvu isipokuwa kwa Allaah (Subhaanahu wa Ta'aalaa), na Atakayo Allaah 
huwa na Asiyoyataka hayawi. 


Na miongoni mwa yanayopokelewa mwezi wa Ramadhaan ni Muislamu 
kuangalia vizuri mambo mahususi ya mwezi huu na fadhila zake, na ajifunze pia 
anayotakiwa kuyafanya katika mwezi huu, kama vile kufunga Swawm na 
kusimama usikuwa kuswali, na kujikumbusha hukumu zinazohusiana nao. 


Aangalie pia faida ya Swawm na manufaa yake na yaliyomo ndani yake kuhusu 
mazingatio na mafunzo na mawaidha. 


Na pia azingatie fadhila za kusimama usiku kuswali (Qiyaamul-Layal; tarawiyh, 
tahajjud) na ujira mkubwa Aliouandaa Allaah (Subhaanahu wa Ta'aalaa) kwa 
ajili ya wenye kusimama ndani yake. 


Imethibiti katika Swahiyh mbili kuwa Mtume (Swalla Allaahu 'alayhi wa aalihi 
wa sallam) amesema 


la BY we şe ie il. SA TR YA Fg E E npaya AŞİ qe e A o 2 Az *%. 
aid La Aİ إِيمَاتًا وَاحْتِسَابًا غْفِرَ‎ 350 ALN ¿ مَا 5 مِنْ ذَنْبِهِ وَمَنْ‎ Aİ de رَمَضَانَ إيمَاتا وَاحْتِسَابَا‎ ala مَنْ‎ 
من ذنبه‎ 


Atakaeyfunga Swawm Ramadhaan kwa imani na kutarajı malipo ataghufuriwa 
madhambi yake yaliyotangulia. 

Na Atakayesimama usiku wa “Laylatul-Qadr” kwa imani na kutaraji malipo 
ataghufuriwa madhambi yake yaliyotangulia. 


Miongoni mwa yanayopokewa mwezi huu mtukufu ni Muislamu kufanya juhudi 
ya nafsi kwa kutengeneza moyo wake na kuondoa uchafu wote uliokuwemo 
humo kama vile mafundo, uhasidi, au chuki na mengine yasiyokuwa hayo.Enyi 
waja wa Allaah! 


Mtume (Swalla Allaahu 'alayhi wa aalihi wa sallam) amesema: 


Sü - 0 و‎ gi. wA o ai هاه هه‎ oú Bı E 
e E A 5 ENE a0 
صَوْمُ شهر الصبر وثلاثة ايام من كل شهر يذهبنَ وَحَرَ الصدر‎ 


ISIGMHOUSE e com 





KUUKARIBISHA MWEZI WA RAMADHAN 





Swawm katika mwezi wa subira na siku tatu kila mwezi (Ayaamul-Biydhw — 
masiku meupe) huondosha chuki katika nyoyo. 

Hakika ndani ya nyoyo kuna uhasidi, chuki na hikdi, basi unapokuja msimu huu 
wa baraka, inakuwa fursa tukufu ya kuondoa yote yaliyo ndani ya moyo kama 
vile mafundo au hikdi, au hasadı. 


Mtume (Swalla Allaahu 'alayhi wa aalihi wa sallam) amesema: 


US] الله‎ Me عَلَى بَيْعِ 2% وَكُونوا‎ ¿a ولا يَبِعْ‎ 15 WIS تَتَاجَُوا وَلَا تَبَاعَضُوا وَلَا‎ Y y تَحَاسَدُوا‎ Y 


Msihusudiane, wala msiongezeane bei pasi na kuwa na haja ya kununua wala 
msichukiane wala msipeane nyongo wala wasinunue baadhi yenu kilichokwisha 
kuuziwa wenzenu, lakini kuweni enyi waja wa Allaah (Subhaanahu wa Ta'aalaa) 
ndugu” (al-Bukhaariy, Muslim na Abu Daawuud). 


kuingia Ramadhaan ni fursa yenye baraka kwa kusafisha nafsi na nyoyo na 
kujumuisha maneno kwenye kumtii Allaah (Subhaanahu wa Ta'aalaa) kwa 
Waislamu wote kuelekea kwa Allaah (Subhaanahu wa Ta'aalaa) hali ya kuwa 
watiifu kwa Allaah (Subhaanahu wa Ta'aalaa), wakielekeza ibada yake huku 
wakijiweka mbali na yenye kumuudhi Allaah (Subhaanahu wa Ta'aalaa) na 
Asiyoyapenda. 


MWISHO: 

Namuomba Allaah (Subhaanahu wa Ta'aalaa) Atufikishe sote kwenye mwezi 
wa Ramadhaan na Atusaidie juu ya kufunga na kusimama, na Atengeneze 
mambo yetu, na Aunganishe nyoyo zetu, na Atuongoze njia zilizo sawa, na 
Atutoe kwenye kiza na kutuingiza kwenye nuru, na Atufanye miongoni mwa 
waja Wake wenye tagwa na vipenzi Vyake waliokurubishwa ambao hawana 
hofu wala hawahuzuniki. 


ISIGMHOUSE e com 


İslam HOUSE econ 





